./data/stoa0275/stoa015/stoa0275.stoa015.opp-lat1.xml
Tertullian
Et ideo si nuptiassublatas restauremus, sine dubio contra voluntatem dei nitimur volentes habere rursus quod habere nos noluit  Si enim voluisset,non abstulisset  Nisi si et hoc voluntatem dei interpretamur quasi et rursus voluerit habere quod iam noluit  Non est bonaeet solidae fidei sic omnia ad voluntatem dei referre, et ita adularisibi unumquemque dicendo nihil fieri sine nutu eius, ut nonintellegamus esse aliquid in nobis ipsis  Ceterum excusabituromne delictum, si contenderimus nihil fieri a nobis sine dei voluntate,et ibit definitio ista in destructionem totius disciplinae,etiam ipsius dei, si aut quae non vult de sua voluntate producat,aut nihil est quod deus non vult  Sed quomodo vetat quaedamquibus etiam supplicium aeternum comminatur (utique enimquae vetat non vult, a quibus et offenditur), sic et e contrarioquae vult praecipit et accepto facit et aeternitatis mercede dispungit Itaque cum utrumque ex praeceptis eius didicerimus,quid nolit et quid velit, tamen nobis est voluntas et arbitriumeligendi alterum, sicut scriptum est: Ecce posui ante te bonum et malum: gustasti enim de agnitionis arbore  Et ideo non debemusquod nostro expositum est arbitrio in domini referrevoluntatem, quod non ipse vult aut non vult quod bonum estqui malum non vult  Ita nostra est voluntas, cum malum volumusadversus dei voluntatem, qui bonum vult  Porro si quaeris,unde venit ista voluntas, qua quid volumus adversus deivoluntatem, dicam, Ex nobis ipsis  Nec temere  Semini enimtuo respondeas necesse est; siquidem ille princeps et generiset delicti Adam voluit quod deliquit  Neque enim diabolus voluntatemei imposuit delinquendi, sed materiam voluntati subministravit Ceterum voluntas dei in obaudientiam venerat  Proindeet tu si non oboedieris deo, qui te proposito praecepte liberaepotestatis instituit, per voluntatis libertatem volens deverges inid quod deus non vult, et ita te putas a diabolo subversum, quietsi quid vult te velle quod deus non vult, non tamen facit utet velis, quia nec tunc istos protoplastos ad voluntatem delictisubegit, immo neque invitos neque ignorantes quid deus nollet Utique enim nolebat fieri, cum admisso mortem destinabat  Itadiaboli opus unum est, temptare, an velis, quod in te est, utvelis  At ubi voluisti, sequitur ut te sibi subigat, non operatusin te voluntatem, sed nactus occasionem voluntatis  Igiturcum solum sit in nobis velle, et in hoc probetur nostra ergadeum mens, an ea velimus quae cum voluntate ipsius faciunt,alte et impresse recogitandam esse dico dei voluntatem, quidetiam in occulto velit